„Látvány” csapok

A kétségkívül látványos „vízesést” produkáló csapok is divatot teremtettek. Az ilyen armatúrák tervezésénél nyilvánvalóan nem a gazdaságosság és az egyszerű gyártási technológia dominált. A lényeg a nyugodt folyású „patak”, és a még fontosabb a „természetes vízesés” kialakítása. Más kérdés az, hogy egy ilyen vízsugárral jól lehet-e kezet mosni vagy a fogmosó poharat a kéz összevizezése nélkül, gazdaságosan meg lehet-e tölteni. Itt a víz dúsításával és a sugár alakítgatásával sem lehet bűvészkedni, de nem is ez a fő szempont. Ezek a csapok közvetve mégis takarékoskodnak a vízzel, mivel túl sok vízzel a csap nem nyújtaná a kívánt látványt.